**Folkekøkken og teater i Ostedhallen**

- kom til fællesspisning med et klimatwist, tirsdag den 13. september

Lejre Klimagruppe inviterer til en hyggelig aften med fællesspisning i Ostedhallen. Der er plads til hele familien og samtaler med højt til loftet rundt om bordet.

Klima-Karavanen, den vandrende højskole, går de 340 km fra Esbjerg til København og tirsdag den 13. september overnatter de i Osted Hallen. Som en del af Lejre Kommunes klimauge holder vi derfor Folkekøkken og fællesspisning med en klimatwist.

Kl. 18.00: Lejre Klimagruppe byder velkommen og Marta fra Ostedhallens Cafeteria præsenterer maden

Kl. 19.00: Test dig selv - Vi quizzer og konkurrerer i viden om mad og klima

Kl. 20.00: Teaterforestillingen ”My Planet” - en akrobatisk forestilling, med musik, sang, drama, menneske-pyramider og dans. Forestillingen skildrer hvordan man i Kenya oplever miljøødelæggelser og klimaforandringer og kommer med forslag til løsninger.

Kl. 21.00: Tak for i aften

Tilmelding til fællesspisning på Lejreklima@gmail.com senest torsdag den 8. september.

Læs mere på https://www.facebook.com/groups/lejreklimagruppe.

Entré: 60 kr for voksne/40 kr for børn